钦定古今图书集成/明伦汇编/官常典/第416卷 > 许希
## 钦定古今图书集成/明伦汇编/官常典/第416卷 > 许希

按《宋史》本传：“希，开封人，以医为业，补翰林医学。景祐
元年，仁宗不豫，侍医，数进药不效，人心忧恐。冀国大
长公主荐希，希诊曰：‘鍼心下包络之间，可亟愈。左右
争以为不可，诸黄门祈以身试，试之无所害，遂以鍼
进而帝愈。命为翰林医官，赐绯衣银鱼及器币，希拜
谢，已，又西向拜。帝问其故，对曰：‘扁鹊，臣师也。今者非
臣之功，殆臣师之赐，安敢忘师乎’’？”乃请以所得金兴
扁鹊庙，帝为筑庙于城西隅，封灵应侯。其后庙益完，
学医者归趋之，因立太医局于其旁。希至殿中省尚
药奉御，卒。著《神应鍼经要诀》行于世。